### KISKŐRÖS VÁROS POLGÁRMESTERE

#### ELŐTERJESZTÉS

(sürgősséggel a Képviselő-testület 2019. június 19–i ülésére)

# TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI PROGRAMJÁNAK MÓDOSÍTÁSA

Az Egészségügyi, Gyermekjóléti és Szociális Intézmény szakmai programjának felülvizsgálata szükségessé vált a folyamatosan változó jogszabályi háttér miatt. A dokumentum legutóbbi módosítása 2018-ban történt, Kiskőrös Város Önkormányzatának Képviselő-testülete a 35/2018. számú Képviselő-testületi határozatában hagyta jóvá.

A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés d) pontja szerint:

*„104. § (1) A gyermekjóléti és gyermekvédelmi szolgáltató tevékenységet ellátó állami és nem állami intézmény, valamint a javítóintézeti ellátást nyújtó állami intézmény fenntartója*

*d) jóváhagyja az intézmény szervezeti és működési szabályzatát, szakmai programját,”*

A Család –és Gyermekjóléti Központ esetében új feladatként jelentkezett az óvodai és iskolai segítők alkalmazásának szükségessége, mivel a jogszabály szerinti feladatuk az oktatási nevelési intézménybe járó gyermekek, családok, pedagógusok veszélyeztetettségének megelőzése.

A szakmai program a Bölcsőde esetében is változott. A meglévő 2 takarítónő elvégezte a bölcsődei dajka képzést, továbbá a demográfiai adatok is aktualizálásra kerültek.

Az idősek otthona esetében szükséges a demográfiai mutatók módosítása, illetve az illetékes ellátott jogi képviselő személye, elérhetősége is megváltozott.

A sürgősséggel történő benyújtás indoka, hogy a szakmai program az anyagkiküldést követően került benyújtásra.

A fentiek alapján javaslom, hogy a Képviselő-testület a határozat-tervezet mellékletét képező, az Egészségügyi, Gyermekjóléti és Szociális Intézmény működését meghatározó szakmai programot hagyja jóvá.

**Kiskőrös, 2019. június 13.**

**Domonyi László sk.**

**polgármester**

#### HATÁROZAT-TERVEZET

Kiskőrös Város Képviselő-testülete az Egészségügyi, Gyermekjóléti és Szociális Intézmény szakmai programját a határozat-tervezet mellékletében foglaltak szerint jóváhagyja.

**Határidő:** azonnal

# Felelős: polgármester